16 Bala Matheu 13:44-46. Moelelo oa papiso ea mohoebi ea tsamaeang le ea letlotlo le patiloeng ke ofe? Bahoebi ba bang ba mehleng ea Jesu ba ne ba tsamaea ho ea fihla Leoatleng la Indian, ba batla liperela tse ntle. Mohoebi ea papisong ena o tšoantšetsa batho ba lipelo li lokileng ba etsang sohle seo ba ka se khonang e le hore ba khotsofatse tlhoko ea bona ea moea. “Perela e le ’ngoe e theko e phahameng” e emela ’nete ea bohlokoa ea ’Muso. Kaha mohoebi eo o ile a hlokomela bohlokoa ba perela eo, o ile a ikemisetsa ho rekisa sohle seo a nang le sona “ka potlako,” e le hore a e reke. Jesu o ile a boela a bua ka monna ea neng a sebetsa tšimong ea ileng a fumana letlotlo “le patiloeng.” Ho fapana le mohoebi, monna eo eena o ne a sa batle letlotlo. Empa joaloka mohoebi eo, o ile a ikemisetsa ho rekisa “lintho tsohle” e le hore a ka fumana letlotlo leo.